

**H O T Ă R Â R E**

**privind actualizarea, pentru anul 2025, a planurilor de restructurare a**

**centrelor rezidențiale pentru persoanele adulte cu dizabilități din structura Direcţiei Generale de Asistenţă Socială şi Protecţia Copilului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 71 din 17.04.2025 privind actualizarea, pentru anul 2025, a planurilor de restructurare a centrelor rezidențiale pentru persoanele adulte cu dizabilități din structura Direcţiei Generale de Asistenţă Socială şi Protecţia Copilului Cluj,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 17.022/16.04.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 17.023/16.04.2025 şi de Avizul cu nr. 17.022 din 22.04.2025 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2 și ale art. 80 - 82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 139 și ale art. 142 - 153 din Regulamentul de Organizare şi Funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu dispozițiile:

* art. 92 alin. (1) alin. (2) lit. d) și ale art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 3 alin. (2), art. 27 - 28, art. 30, art. 35 - 43, art. 79 - 91, art. 112, art. 114, ale art. 128 și ale art. 132 - 135 din Legea asistenței sociale nr. 292/2011, cu modificările și completările ulterioare;
* art. 1 - 7 din Legea privind asigurarea calității în domeniul serviciilor sociale nr. 197/2012, cu modificarile și completările ulterioare;
* art. 31 - 34 și ale art. 51 - 56 din Legea privind protecția si promovarea drepturilor persoanelor cu dizabilități nr. 448/2006, republicată, cu modificările și completările ulterioare;
* Legii privind susţinerea procesului de dezinstituţionalizare a persoanelor adulte cu dizabilităţi şi aplicarea unor măsuri de accelerare a acestuia şi de prevenire a instituţionalizării, precum şi pentru modificarea şi completarea unor acte normative nr. 7/2023;
* art. II alin. (4) și alin. (5) din Ordonanţa de urgenţă a Guvernului nr. 69/2018 pentru modificarea şi completarea Legii nr. 448/2006 privind protecţia şi promovarea drepturilor persoanelor cu dizabilități;
* art. III din Ordonanţa de urgenţă a Guvernului nr. 114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi, aprobată prin Legea nr. 87/2022, cu modificările și completările ulterioare;
* Hotărârii Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”, cu modificările și completările ulterioare;
* Hotărârii Guvernului nr. 1.543/2022 pentru aprobarea Strategiei naţionale privind prevenirea instituţionalizării persoanelor adulte cu dizabilităţi şi accelerarea procesului de dezinstituţionalizare, pentru perioada 2022-2030;
* Deciziei Preşedintelui Autorităţii Naționale pentru Persoane cu Dizabilități privind aprobarea Metodologiiei de elaborare a planului de restructurare a centrelor rezidenţiale pentru persoanele adulte cu dizabilități nr. 878/2018;
* Ordinului Preşedintelui Autorității Naţionale pentru Protecţia Drepturilor Persoanelor cu Dizabilităţi nr. 635/2022 pentru aprobarea Metodologiei de modificare a planului de restructurare a centrelor rezidenţiale pentru persoanele adulte cu handicap ale cărui activităţi au fost planificate până la 31 decembrie 2021, cu modificările și completările ulterioare;
* Ordinului Preşedintelui Autorității Naţionale pentru Protecţia Drepturilor Persoanelor cu Dizabilităţi nr. 1.151/2024 privind stabilirea metodologiei de prelungire a activităţilor prevăzute în planul de restructurare a centrelor rezidenţiale pentru persoanele adulte cu handicap cu capacitate mai mare de 50 de locuri şi modificarea art. 4 alin. (1) din Metodologia de finanţare a serviciilor sociale de tip rezidenţial prevăzute la art. 51 alin. (3) din Legea nr. 448/2006 privind protecţia şi promovarea drepturilor persoanelor cu handicap, aprobată prin Ordinul preşedintelui Autorităţii Naţionale pentru Protecţia Drepturilor Persoanelor cu Dizabilităţi nr. 358/2023;
* Hotărârii Consiliului Județean Cluj nr. 221/2018 privind aprobarea proiectelor Direcției Generală de Asistență Socială și Protecția Copilului Cluj propuse pentru cofinanțare în cadrul Programului de interes național în domeniul protecției și promovării drepturilor persoanelor cu dizabilități;
* Anexei nr. 4 din Hotărârea Consiliului Județean Cluj nr. 76/2019 privind aprobarea <LEGIS\_SELSTART>indicator<LEGIS\_SELEND>ilor tehnico-economici ai unor obiective de investiții la imobile aflate în administrarea Direcției Generale de Asistență Socială și Protecția Copilului Cluj;
* Hotărârii Consiliului Județean Cluj nr. 165/2020 privind aprobarea planurilor de restructurare a centrelor rezidențiale pentru persoanele adulte cu dizabilități din structura Direcţiei Generale de Asistenţă Socială şi Protecţia Copilului Cluj;
* Anexei nr. 8 din Hotărârea Consiliului Județean Cluj nr. 239/2020 privind aprobarea indicatorilor tehnico-economici ai unor obiective de investiții la imobile aflate în administrarea Direcției Generale de Asistență Socială și Protecția Copilului Cluj;
* Hotărârii Consiliului Județean Cluj nr. 217/2022 privind aprobarea indicatorilor tehnico-economici ai obiectivului de investiții „Reabilitare spaţiu cu destinaţia Centru de zi, Municipiul Cluj-Napoca, strada Padin nr. 20, Judeţul Cluj”;
* Hotărârii Consiliului Județean Cluj nr. 44/2024 privind actualizarea planurilor de restructurare a centrelor rezidențiale pentru persoanele adulte cu dizabilități din structura Direcţiei Generale de Asistenţă Socială şi Protecţia Copilului Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Planul de restructurare a Centrului de Ingrijire și Asistență Cluj-Napoca, actualizat cu aspectele tehnice şi operaţionale, pentru perioada 1 ianuarie - 31 decembrie 2025, în vederea implementării secţiunii referitoare la planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, cuprins în **anexa nr. 1** la prezenta hotărâre.

**Art. 2.** Se aprobă Planul de restructurare a Centrului de Ingrijire și Asistență Luna de Jos, Comuna Dăbâca, actualizat cu aspectele tehnice şi operaţionale, pentru perioada 1 ianuarie - 31 decembrie 2025, în vederea implementării secţiunii referitoare la planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, cuprins în **anexei nr. 2** la prezenta hotărâre.

**Art. 3. Anexele nr. 1 și 2** fac parte integrantă din prezenta hotărâre.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 5.** Prezenta hotărâre se comunică Direcției Generale de Asistență Socială și Protecția Copilului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 66 din 29 aprilie 2025**

*Prezenta hotărâre a fost adoptată cu 30 de voturi “pentru**”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*



 **Anexa nr. 1**

**la Hotărârea nr. 66/2025**

**PLANUL DE RESTRUCTURARE AL CENTRULUI DE ÎNGRIJIRE ȘI ASISTENȚĂ pentru persoane cu dizabilități Cluj-Napoca**

* **ACTUALIZAT -**

*Anexă la Planul de restructurare avizat cu nr.2882/DDPD/SCDATVC/EI/25.01.2024*

Planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, pentru perioada 01.01-31.12.2025:

Restructurarea centrului CIA Cluj Napoca are la bază rezultatele evaluărilor periodice a beneficiarilor din perspectiva deprinderilor de viață independentă ale acestora. În baza acestor evaluări, au fost stabilite serviciile sociale cele mai potrivite pentru fiecare beneficiar in parte. Beneficiarii care au evoluat pozitiv în redobândirea capacităților de autoîngrijire și integrare socio-profesionala, vor fi sprijiniți în vederea reîntegrării în familie și societate. Beneficiarii cu abilități și capacități ridicate de îngrijire personală, care necesită sprijin și îndrumare rareori, în anumite situații, în mod secvențial sau minim, vor fi dirijați către serviciile unor locuințe protejate (LP). Beneficiarii cu anumite afecțiuni cronice, fără abilități și capacități de îngrijire personală, care necesită sprijin și îndrumare în mod continu și regulat, în intervale orare stabilite și cunoscute, vor beneficia de serviciile oferite de către centre de îgrijire și asistență (CIA).

Drept urmare, s-a propus restructurarea Centrului de Îngrijire și Asistență Cluj Napoca astfel:

► înființarea unui Centru de Îgrijire și Asistență (CIA) pentru persoane adulte cu dizabilități: CIAPAD

* CIAPAD SF.Lucia din Cluj Napoca cu o capacitate de 45 beneficiari

► înființare patru Locuințe Maxim Protejate, cu o capacitate de 10 locuri fiecare

► reintegrări in comunitate: 2 beneficiari.

In baza prevederilor Ordinului ANPDPD nr.1151/2024 privind aprobarea Metodologiei de prelungire a activităților prevăzute în planul de restructurare a centrelor rezidenţiale pentru persoanele adulte cu handicap cu capacitate mai mare de 50 de locuri, se propune prelungirea termenului de implementare a etapelor de restructurare până la data de 31 noiembrie 2025, cu următoarele precizări:

● față de data ultimei actualizări a Planului de restructurare (Ianuarie 2024), numărul de beneficiari al centrului s-a redus la 37 beneficiari prin:

- decese.

● în luna ianuarie a anului 2025, în pregătirea restructurării centrului rezidențial, se va promova proiectul de Hotărâre a Consiliului Județean Cluj cu privind reorganizarea Direcției Generale de Asistență Socială și Protecția Copilului Cluj prin care vor fi înființate cele 4 LP-uri, a unui CIAPAD și a unui CZ propuse.

● în conformitate cu prevederile Legii 197/2012 privind asigurarea calităţii în domeniul serviciilor sociale potrivit căreia ”*serviciile sociale pot funcţiona pe teritoriul României numai dacă deţin licenţă de funcţionare”,* vor fi demarate activătile necesare pentru licențierea celor 3 noi servicii înființate (evidențierea cadastrala, întocmirea si avizarea de toate UAT-urile implicate a Planului de urgență, solicitarea avizelor și a autorizaților, pregatirea dosarelor beneficiarilor pentru modificarea de către Comisia de Evaluare a Persoanelor Adulte cu Handicap Cluj a măsurii de protectie stabilite, etc)

● în anul 2025 vor continua demersurile de reintegrare în familie/comunitate a beneficiarilor și pe măsură ce vor fi licențiate centrele rezidențiale înființate, va avea loc transferul beneficiarilor din CIA Cluj Napoca în noile servicii sociale.

Obiectivele, etapele de restructurare, activitățile desfășurate precum si modalitățile de implementare a planului de restructurare se găsesc in diagrama Gantt care este prezentata in cele ce urmează**:**

|  |  |  |  |  |  |
| --- | --- | --- | --- | --- | --- |
| **OBIECTIVE** | **ACTIVITĂȚI** | Trim I 2025 | Trim II2025 | Trim III 2025 | Trim IV 2025 |
| Întocmirea/Revizuirea/ ActualizareaPlanurilor personalizate a beneficiarilor | Evaluarea periodică a beneficiarilor |  |  |  |  |
| Actualizarea PP conform nevoilor identificate în urma evaluării |  |  |  |  |
| Furnizarea de servicii sociale conform nevoilor identificate în urma evaluării/reevaluării; |  |  |  |  |
| Demersuri pentru reintegrare în comunitate a 2 beneficiari  | Contactarea și restabilirea relațiilor cu familia, telefonic, vizite și invoiri pe perioade mai lungi.  |  |  |  |  |
| Consilierea beneficiarilor pentru reintegrare în familie/comunitate prin desfășurarea de activități de asistență și suport. |  |  |  |  |
| Revizuirea planurilor personalizate în vederea reintegrării socio-profesionale a 2 beneficiari, cu activitățile specifice nevoilor identificate, în conformitate cu Modulul IV standardele 1-15 din Ordinul 82/2019. |  |  |  |  |
| Desfășurarea de activități specifice în centru rezidențial, conform planului personalizat pentru beneficiarii care vor fi reintegrați socio- profesional. |  |  |  |  |
| Pregătirea beneficiarilor pentru integrare în comunitate prin desfășurarea de activităţi de asistență și suport pentru luarea deciziilor de viață independentă . |  |  |  |  |
| Transferul persoanelor cu dizabilitati în familie și societate, atunci cînd evaluarea lor complexă specializată, stabilește oportunitatea . |  |  |  |  |
| Consilierea și monitorizarea permanentă a beneficiarilor reintegrați în societate.  |  |  |  |  |
| Transferul a 11 beneficiari în locuințele protejate – LP nou create. | Revizuirea planurilor personalizate pentru 11 de persoane cu dizabilități ce vor fi transferate în LP, și stabilirea de obiective specifice adaptate la nevoile individuale ale fiecarui beneficiar. |  |  |  |  |
| Acordarea de servicii sociale conform nevoilor identificate în urma evaluării/reevaluării realizate de către echipa multidisciplinară a centrului, a fiecărui beneficiar în parte. |  |  |  |  |
| Asigurarea infrastructurii sociale identificare/construcție |  |  |  |  |
| Pregătirea transferului, prin desfășurarea de activități de asistentă și suport pentru luarea unei decizii pentru cele 11 persoane cu dizabilități care vor fi tranferate în LP. |  |  |  |  |
| Stabilirea responsabilităților și modului de colaborare cu familia beneficiarilor și cu comunitatea, pentru 11 persoane cu dizabilități care vor fi transferate în LP. |  |  |  |  |
| Asigurarea activităților specifice în centrul de zi, pentru 11 beneficiari transferați în LP în vederea dezvoltării deprinderilor pentru viață independentă; |  |  |  |  |
| Pregătirea comunității pentru transferul beneficiarilor în LP. |  |  |  |  |
| Licențierea noilor servicii sociale create; |  |  |  |  |
| Transferul celor 11 persoane cu dizabilități în noile locații LP și acordarea de servicii sociale adaptate nevoilor individualizate ale beneficiarilor , în noile locații. |  |  |  |  |
| Transferul în CIA Cluj Napoca a unui număr de 26 persoane cu dizabilități. | Revizuirea planurilor personalizate pentru persoanele cu dizabilitati care vor fi transferate în CIAPAD SF Lucia din Cluj-Napoca, cu activitățile specifice nevoilor identificate, în conformitate cu Modulul IV standardele 1-15 din Ordinul 82/2019. |  |  |  |  |
| Desfaşurarea de activitati în CZ conform PP revizuit, în vederea dezvoltarii potențialului personal/sau menținerii/dezvoltariipotențialui personal, pentru 26 persoane cu dizabilitati care vor fi transferate în CIAPAD SF Lucia din Cluj Napoca . |  |  |  |  |
| Desfășurarea de activități de asistentă și suport pentru luarea unei decizii celor 26 persoane cu dizabilitaţi care vor transferate  |  |  |  |  |
| Licentiere CIAPAD SF Lucia din Cluj Napoca. |  |  |  |  |
| Transferul si oferirea de servicii sociale specializate pentru cele 26 persoane cu dizabilitați în cadrul CIAPAD SF Lucia din Cluj Napoca. |  |  |  |  |

 **Contrasemnează:**

 **p. PREŞEDINTE SECRETAR GENERAL AL JUDEŢULUI,**

Alin Tişe Simona Gaci



 **Anexa nr. 2**

**la Hotărârea nr. 66/2025**

**PLANUL DE RESTRUCTURARE AL CENTRULUI DE ÎNGRIJIRE ȘI ASISTENȚĂ**

**LUNA DE JOS**

* **ACTUALIZAT -**

*Anexă la Planul de restructurare avizat cu nr. 2882/1/DDPD/SCDATVC/EI/19.02.2025*

**Planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, pentru perioada 01.01-31.12.2025:**

Restructurarea centrului CIA Luna de Jos are la bază rezultatele evaluărilor periodice a beneficiarilor din perspectiva deprinderilor de viață independentă ale acestora. În baza acestor evaluări, au fost stabilite serviciile sociale cele mai potrivite pentru fiecare beneficiar in parte. Beneficiarii care au evoluat pozitiv în redobândirea capacităților de autoîngrijire și integrare socio-profesionala, vor fi sprijiniți în vederea reîntegrării în familie și societate. Beneficiarii cu abilități și capacități ridicate de îngrijire personală, care necesită sprijin și îndrumare rareori, în anumite situații, în mod secvențial sau minim, vor fi dirijați către serviciile unor locuințe protejate (LP). Beneficiarii cu anumite afecțiuni cronice, fără abilități și capacități de îngrijire personală, care necesită sprijin și îndrumare în mod continu și regulat, în intervale orare stabilite și cunoscute, vor beneficia de serviciile oferite de centre de îgrijire și asistență (CIA).

Drept urmare, s-a propus restructurarea Centrului de Îngrijire și Asistență Luna de Jos astfel:

► înființare unui Centru de îgrijire și asistență (CIA) pentru persoane adulte cu dizabilități:

- CIA Sf. Elena cu o capacitate de 30 beneficiari

► înființare trei Locuințe maxim protejate, cu o capacitate de 10 locuri fiecare

► reintegrări in comunitate: 2 beneficiari.

In baza prevederilor Ordinului ANPDPD nr.\_\_\_\_/2024 privind aprobarea Metodologiei de prelungire a activităților prevăzute în planul de restructurare a centrelor rezidenţiale pentru persoanele adulte cu handicap cu capacitate mai mare de 50 de locuri, se propune prelungirea termenului de implementare a etapelor de restructurare până la data de 31 noiembrie 2025**,** cu următoarele precizări:0

● față de data ultimei actualizări a Planului de restructurare (ianuarie 2024), numărul de beneficiari al centrului s-a redus la 47 prin:

- decese.

● în luna ianuarie a anului 2025, în pregătirea restructurării centrului rezidențial, se va promova proiectul de Hotărâre a Consiliului Județean Cluj cu privind reorganizarea Direcției Generale de Asistență Socială și Protecția Copilului Cluj prin care vor fiînființate cele 3 LP-uri, a unui CIA și a unui CZ propuse.

● în conformitate cu prevederile Legii 197/2012 privind asigurarea calităţii în domeniul serviciilor sociale potrivit căreia ”*serviciile sociale pot funcţiona pe teritoriul României numai dacă deţin licenţă de funcţionare”,* vor fi demarate activătile necesare pentru licențierea celor 3 noi servicii înființate (evidențierea cadastrala, întocmirea si avizarea de toate UAT-urile implicate a Planului de urgență, solicitarea avizelor și a autorizaților, pregatirea dosarelor beneficiarilor pentru modificarea de către Comisia de Evaluare a Persoanelor Adulte cu Handicap Cluj a măsurii de protectie stabilite, etc)

● în anul 2025 vor continua demersurile de reintegrare în familie/comunitate a beneficiarilor și, pe măsură ce vor fi licențiate centrele rezidențiale înființate, va avea loc transferul beneficiarilor din CIA Luna de Jos în noile servicii sociale.

Obiectivele, etapele de restructurare, activitățile desfășurate precum si modalitățile de implementare a planului de restructurare se găsesc in diagrama Gantt care este prezentata in cele ce urmează**:**

|  |  |  |  |  |  |
| --- | --- | --- | --- | --- | --- |
| **OBIECTIVE** | **ACTIVITĂȚI** | Trim I 2025 | Trim II2025 | Trim III 2025 | Trim IV 2025 |
| Întocmirea/Revizuirea/ ActualizareaPlanurilor personalizate a beneficiarilor | Evaluarea periodică a beneficiarilor |  |  |  |  |
| Actualizarea PP conform nevoilor identificate în urma evaluării |  |  |  |  |
| Furnizarea de servicii sociale conform nevoilor identificate în urma evaluării/reevaluării; |  |  |  |  |
| Reintegrarea in comunitate a 2 beneficiari | Contactarea și restabilirea relațiilor cu familia, telefonic, vizite și invoiri pe perioade mai lungi.  |  |  |  |  |
| Consilierea celor 2 beneficiari pentru reintegrare în comunitate prin desfășurarea de activități de asistență și suport. |  |  |  |  |
| Revizuirea planurilor personalizate pentru 2 persoane cu dizabilitați în vederea reintegrării în familie și societate, cu activitățile specifice nevoilor identificate, în conformitate cu Modulul IV standardele 1-15 din Ordinul 82/2019. |  |  |  |  |
| Desfășurarea de activități specifice în centru rezidențial, conform planului personalizat pentru 2 beneficiari care vor fi reintegrați |  |  |  |  |
| Pregătirea celor 2 beneficiari pentru transfer în familie și societate prin desfășurarea de activitaţi de asistenta și suport pentru luarea unei decizii  |  |  |  |  |
| Transferul persoanelor cu dizabilitati în familie și societate. |  |  |  |  |
| Monitorizarea celor 2 beneficiari reintegrați.  |  |  |  |  |
| Transferul a 18 de persoane cu dizabilități în locuințe protejate – LP | Revizuirea planurilor personalizate pentru 18 de persoane cu dizabilități ce vor fi transferate în LP, cu activitățile specifice |  |  |  |  |
| Acordarea de servicii sociale conform nevoilor identificate în urma evaluării/reevaluării. |  |  |  |  |
| Asigurarea infrastructurii sociale identificare/construcție |  |  |  |  |
| Pregătirea transferului, prin desfășurarea de activități de asistentă și suport pentru luarea unei decizii pentru cele 18 persoane cu dizabilități care vor fi tranferate în LP. |  |  |  |  |
| Stabilirea responsabilităților și modul de acțiune cu familia și cu comunitatea pentru 18 persoane cu dizabilități care vor fi transferate în LP. |  |  |  |  |
| Asigurarea activităților specifice în centru de zi pentru 18 beneficiari transferați în LP în vederea dezvoltării deprinderilor pentru viață independentă; |  |  |  |  |
| Pregătirea comunității pentru transferul beneficiarilor în LP |  |  |  |  |
| Licențierea noilor servicii sociale; |  |  |  |  |
| Transferul celor 18 de persoane cu dizabilități în noile locații LP și acordarea de servicii sociale în noile locații. |  |  |  |  |
| Transferul în CIA „Sfanta Elena” a unui număr 29 de persoane cu dizabilități | Revizuirea planurilor personalizate pentru 29 persoane cu dizabilitati care vor fi transferate în CIA „Sfânta Elena” cu activitățile specifice nevoilor identificate, în conformitate cu Modulul IV standardele 1-15 din Ordinul 82/2019. |  |  |  |  |
| Desfaşurarea de activitati în CR conform PP revizuit în vederea dezvoltarii potențialului personal/sau menținerii/dezvoltariipotențialui personal, pentru 29 persoane cu dizabilitati care vor fi transferate în CIA „Sfânta Elena” . |  |  |  |  |
| Desfășurarea de activități de asistentă și suport pentru luarea unei decizii celor 29 persoane cu dizabilitaţi care vor transferate  |  |  |  |  |
| Licentiere CIA „Sfânta Elena”. |  |  |  |  |
| Transferul si oferirea de servicii sociale celor 29 persoane cu dizabilitați în CIA „Sfânta Elena”. |  |  |  |  |

 **Contrasemnează:**

 **p. PREŞEDINTE SECRETAR GENERAL AL JUDEŢULUI,**

 Alin Tişe Simona Gaci